Csábításdémon

Egy nagyon különleges démontípus. Tiltott szerelmet hajhászó vagy abban életüket vesztő emberek válnak ilyenné. Az ellenkező nem számára ellenállhatatlan külsővel rendelkeznek, képesek bárkit levenni a lábukról. Varázserejüket a beléjük zavarodott emberek érzelmeiből nyerik. Kiegyensúlyozott mágusok és közelharcosok.

"*Bár a húsunk tépnék! Úgy is könnyebb lenne, minthogy legsebezhetőbb pontunkat kezdjék ki -  a vágyaink.*" Esroniel von Himmelreich

Faj: Démon

Használható fegyverek: Tőrök, Kardok, Korbács

## Tulajdonságok

**Páncélzat:** gyenge

**Mágia:** erős

**Védekezés:** gyenge

**Támadás:** közepes

**Sebesség:** közepes

## Képességek

**Név:** Tépőkarmok/Démoni ököl

**Szint:** 1.

**Ár:** Csábdémonok kezdéskor ingyen megkapják, 1000 váltó

Leírás: Minden Csábdémon első képessége saját maguk fegyverré alakítása. Succubusok(nők) esetében a karmok jönnek, amik az eredeti körmök húsz centiméter hosszúságúra nyúlását jelenti, amik acélkeményekké is válnak. A démoni ököl az Incubusok(férfiak) képessége, ami pedig a kéz ízületeiből kinövő csonttüskékből áll. Akkor nagyon jó, ha nincs más fegyver, mivel ingyen van és bármeddig fenntartható.

**Név:** Lángoszlop

**Szint:** 2.

**Ár:** 1500 váltó

**Leírás:** A padlóból egy erős lángcsóva tör elő az ellenfél alatt 3 másodperc késleltetéssel. Erős, viszont könnyen kikerülhető.

**Név:** Démoni érzék

**Szint:** 2.

**Ár:** 1500 váltó

Leírás: A csábdémon passzívan megérzi a körülötte álló potenciálisan veszélyes embereket, így könnyen elkerülheti, hogy rossz prédát válasszon magának.

**Név:** Paralízis

**Szint:** 3.

**Ár:** 2000 váltó

**Leírás:** A csábdémonok erői közé tartoznak többek között az ellenfelek testi állapotainak befolyásolása is. Ezzel a képességgel egy kevés varázserőért óránként egyszer egy ellenfelet három másodpercre megbéníthatsz ha képes vagy megcsókolni.

**Név:** Megtántorítás

**Szint:** 4.

**Ár:** 2500 váltó

**Leírás:** A csábdémon egyetlen pillantásával meg tudja állítani a rá rohamozó ellenfeleket. Ebben azonban ki is merül ezen képesség haszna, ugyanis másra nem használható, és a megállított ellenfél onnét folytathatja, ahonnét akarja.

**Név:** Megtörő csapás

**Szint:** 5.

**Ár:** 3000 váltó

**Leírás:** Egy mágiával átitatott csapás, ami folyamatosan töri meg az ellenfél elméjét, a célpont erősségétől függően. Percenként egyszer használható, a szükséges csapások mennyisége pedig így számítható ki: szint\*10/használó szintje (tehát ha te 5. szintű vagy, ellenfeled pedig hatos, akkor 6\*10/5=15 csapás szükséges). Ha az ellenfél megtört, akkor az addig nem támadhatja meg a démont, míg valaki meg nem szünteti a hatást.

**Név:** Lángfonalak

**Szint:** 6.

**Ár:** 3500 váltó

**Leírás:** A csábdémon fegyvere több száz, néhány méter hosszú, parázsló acélszállá esik szét, amivel így lefoghatja ellenfeleit. Maximum öt másodpercig tarthat így. Bár páncélt nem, de a bőrt csúnyán felsértik a fonalak.

**Név:** Bábmester

**Szint:** 7.

**Ár:** 4000 váltó

**Leírás:** Ez a képesség megnöveli a Lángfonalak időtartamát öt másodperccel, és képes lesz a lefogott célpont tudattal való mozgatására az időtartam alatt. Közben a csábdémon nem tud mást tenni.

**Név:** Konverzió

**Szint:** 7.

**Ár:** 4000 váltó

**Leírás:** Ahogyan neve is mutatja, nagyon hasonló a háborúdémon képességével. Gyakorlatilag nem is hogy hasonló, de azt leszámítva, hogy az ellenfél vonzódását alakítja át, ugyanaz: gyógyít és varázserőt tölt, az elszívott vonzódás hatásával megegyező arányban, tíz percenként, érintéssel.

**Név:** Manafal

**Szint:** 8.

**Ár:** 4500 váltó

**Leírás:** A csábdémon maga előtt egy varázserőből álló falat hoz létre, ami képes egy beérkező varázslatot kivédeni. Elég sokat fogyaszt. A démon szintjénél néggyel nagyobb mágikus képességet véd.

**Név:** Démoni érintés

**Szint:** 9.

**Ár:** 5000 váltó

**Leírás:** A csábdémon egyetlen érintésével képes varázserőt elszívni ellenfelétől. Minél tovább ér hozzá, annál többet vesz el. Ha az ellenfél ereje elfogy, akkor az elájul. A képesség veszélye, hogy a nyers varázserőtől a démon teste instabillá válik, ha mágikus támadás éri az elszívást követő öt percen belül, az kétszeres hatást fejt ki rá.

**Név:** Asmodeus

**Szint:** 10.

**Ár:** 6000 váltó

Leírás: A legelső vágydémon erejéből merítve a csábdémon ideiglenesen egy, az ellenkező nem számára ellenállhatatlanul vonzó alakot vesz fel, így az ellenfélnek még az is nehezére fog esni, hogy kezet emeljen rá. Persze az azonos neműekkel szemben semmit sem ér. 10 percig tart.

Vissza a kasztokhoz